Általános Szerződési Feltételek

I. Bevezető
A jelen Általános Szerződési Feltételek (továbbiakban: ÁSZF) célja, hogy rögzítse a Szolgáltató és a szolgáltatásait igénybe vevő Felhasználó közötti jogokat és kötelezettségeket. 
A Szolgáltató által nyújtott szolgáltatások igénybevételével a Felhasználó elfogadja jelen ÁSZF-et. Kérjük, kizárólag abban az esetben vegye igénybe szolgáltatásainkat, amennyiben minden pontjával egyetért, és azokat kötelező érvényűnek tekinti magára nézve. 
A Szolgáltató fenntartja a jogot az ÁSZF bármikori módosítására, az esetleges változásokról a Felhasználókat a weboldalon értesítjük. A módosítások a közzétételt követően azonnal hatályba lépnek.
Szolgáltató adatai:
Név: Hudy Andrea egyéni vállalkozó
Székhely: 9143 Enese, Rózsa utca 32. 
Adószám: 67243282128
Telefonszám: 06 20 270 0348
Email: fittipaldienese@gmail.com
Postacím: 9143 Enese Rózsa utca 32.
Tárhelyszolgáltató adatai:
Név: Webnode AG
Cím: Badenerstrasse 47, 8004 Zurich, Switzerland
Regisztrációs azonosító: CH-170.3.036.124-0
Kereskedelmi nyilvántartás: Handelsregister Kanton Zürich
Fejlesztés és Üzemeltetés: Hlinky 70, 603 00 Brno, Csehország
Általános kérdések: info@webnode.com
Ügyfélszolgálat: support@webnode.hu




II. Fogalmak
Felhasználó: Az a természetes vagy jogi személy, aki igénybe veszi a Szolgáltató által nyújtott szolgáltatásokat. 
Szolgáltatás: a Szolgáltató által nyújtott tevékenységek, ideértve a továbbiakat:
· edzések
· születésnapi bulik szervezése és lebonyolítása
· játékos gyerekfelügyelet
· matematika oktatás
· táborszervezés és lebonyolítás
· egynapos táborszervezés és lebonyolítás
· bérelhető party játékok
· nyomtatható digitális tartalmak (kincskereső játékok, tematikus programok, feladatlapok)
· privát felhasználási felület regisztrált felhasználóknak
· prémium támogatási szolgáltatás konzultációval és digitális tartalmakkal


III. A szolgáltatások leírása

1. Edzések: A Szolgáltató személyi és csoportos edzéseket kínál gyerekek és felnőttek számára. 

Csoportos edzések felnőtteknek:
· Időpontok és helyszínek: A csoportos edzések időpontjai és helyszínei, valamint a választható óratípusok a weboldalon találhatók.
· Részvételi díjak: A részvételi díjak szintén a weboldalon érhetők el.
· Előzetes bejelentkezés: A csoportos edzéseken való részvétel előzetes bejelentkezéshez kötött.
· Időpontfoglalás: Szolgáltató a Wredo Online időpontfoglaló rendszert használja, melyet Polák Péter ev., Dot.Roll Kft., 1148 Budapest, Fogarasi út 3-5. üzemeltet. Az időpontfoglaló rendszer adatkezelési szabályzata a Wredo Online szolgáltatónál érhető el.
· Jegy és bérletvásárlás: Felhasználó jegyet vagy bérletet személyesen a helyszínen tud vásárolni. A választott jegy és bérlet készpénzben vagy utalással fizethető ki. Utalás esetén a Szolgáltató minden esetben emailben küldi el a számlát a Felhasználó részére. Készpénzes fizetés esetén a számlaigényt előre kell jelezni. Szolgáltató kizárólag magánszemély részére állít ki számlát.
· A bérletek érvényességi ideje: A bérletek kizárólag az érvényességi időn belül (kiállítástól számított 60 nap) használhatók fel. A lejárati időn túl fel nem használt alkalmak ellenértéke nem jár vissza.
· Visszaváltás: A megvásárolt bérletek visszaváltására nincs lehetőség. A bérlet vásárlása után bármilyen okból fel nem használt alkalmakért a Szolgáltató nem vállal felelősséget, és azokat nem téríti vissza.
· Lemondási feltételek: A délutáni órák esetén legkésőbb 6 órával, a délelőtti órák esetén legkésőbb 12 órával a foglalt időpont előtt köteles a Felhasználó a foglalást lemondani. Az időpont törlése az időpontfoglalóban nem lehetséges; az óra lemondására telefonon, személyesen vagy üzenetben van lehetőség. Le nem mondott (vagy későn lemondott) jelentkezés esetén a napi jegy árát a legközelebbi alkalommal ki kell fizetni, vagy 1 alkalom levonásra kerül a bérletből.
A Szolgáltatónak jogában áll a foglalkozást indoklás nélkül az időpontot megelőző 3 órában lemondani. Erről a Felhasználót a megadott kapcsolattartási információk (email, telefon) egyikén értesíti. A Szolgáltató által lemondott óra miatt a bérletek érvényességi ideje automatikusan meghosszabbodik.
· Egészségügyi állapot: A felhasználó köteles tájékoztatni a szolgáltatót bármilyen egészségügyi problémáról, amely befolyásolhatja az edzésben való részvételt. 
· Balesetvédelmi és felelősség: Az edzéseken való részvétel saját felelősségre történik. A Szolgáltató nem vállal felelősséget az esetleges sérülésekért vagy balesetekért.
· Adatvédelem: A Felhasználók személyes adatait a szolgáltató bizalmasan kezeli, és csak az edzésekkel kapcsolatban használja fel, az Adatvédelmi Szabályzatnak megfelelően.
· Házirend: A résztvevők kötelesek betartani a Szolgáltató által meghatározott Házirendet, amely részletezi a ruházatra és magatartásra vonatkozó szabályokat. A házirend az edzések helyszínén és a weboldalon érhető el.

Személyi edzések felnőtteknek és gyerekeknek:
· Időpontok és helyszínek: A személyi edzések helyszínei a weboldalon találhatók. Időpontok szabad kapacitás függvényében előre egyeztetés után foglalhatók személyesen, vagy telefonon. A honlapon kitöltött jelentkezési lap beküldése nem jelent automatikus foglalást, kapcsolatteremtési lehetőséget biztosít az érdeklődőkkel. Az űrlap beérkezése után, 24 órán belül felvesszük a kapcsolatot a felhasználóval a megadott adatok alapján további egyeztetés céljából.
· Részvételi díjak: A részvételi díjak a weboldalon érhetők el.
· Jegy és bérletvásárlás: Felhasználó jegyet személyesen a helyszínen tud vásárolni. Személyi edzésekre nincs bérletváltási lehetőség.  A jegy készpénzben vagy utalással fizethető ki. Utalás esetén a Szolgáltató minden esetben emailben küldi el a számlát a Felhasználó részére. Készpénzes fizetés esetén a számlaigényt előre kell jelezni. Szolgáltató kizárólag magánszemély részére állít ki számlát.
· Lemondási feltételek: A délutáni órák esetén legkésőbb 6 órával, a délelőtti órák esetén legkésőbb 12 órával a foglalt időpont előtt köteles a Felhasználó a foglalást lemondani. Az óra lemondására telefonon, személyesen vagy üzenetben van lehetőség. Le nem mondott (vagy későn lemondott) jelentkezés esetén a jegy árát a legközelebbi alkalommal ki kell fizetni.
· Egészségügyi állapot: A felhasználó köteles tájékoztatni a szolgáltatót bármilyen egészségügyi problémáról, amely befolyásolhatja az edzésben való részvételt. 
· Balesetvédelmi és felelősség: Az edzéseken való részvétel saját felelősségre történik. A Szolgáltató nem vállal felelősséget az esetleges sérülésekért vagy balesetekért.
· Adatvédelem: A Felhasználók személyes adatait a szolgáltató bizalmasan kezeli, és csak az edzésekkel kapcsolatban használja fel, az Adatvédelmi Szabályzatnak megfelelően.
· Házirend: A résztvevők kötelesek betartani a Szolgáltató által meghatározott Házirendet, amely részletezi a ruházatra és magatartásra vonatkozó szabályokat. A házirend az edzések helyszínén és a weboldalon érhető el. A Házirend szabályainak megsértése esetén a Szolgáltató jogosult a résztvevőt az edzésből kizárni.
· Szülői hozzájárulási nyilatkozat: Amennyiben a személyi edzéseket gyermekek veszik igénybe, 18 év alatti gyermek esetén a Szülői Hozzájárulási Nyilatkozat kitöltése kötelező. Ezt a nyilatkozatot kinyomtatva és aláírva az első foglalkozás megkezdése előtt kell leadni a Szolgáltatónak. A Szülői Hozzájárulási Nyilatkozat a weboldalon érhető el. A nyilatkozat hiányában a Szolgáltató jogosult megtagadni a részvételt.

Sportfoglalkozás gyerekeknek – Ovis torna
A Szolgáltató sportfoglalkozásokat hirdet óvodás korosztálynak. Az ovis torna leírása a weboldalon található. Ezek a foglalkozások 45 percesek és nem sportágspecifikusak, ami azt jelenti, hogy nem egy adott sporttág technikájára fókuszálnak.
· Időpontok és helyszínek: Az ovis torna helyszínei a weboldalon találhatók. A foglalkozások adott tanévben szeptembertől júniusig elérhetők. Az időpontok meghatározása és a csoportok beosztása előzetes igényfelmérés után történik. A honlapon kitöltött jelentkezési lap beküldése nem jelent automatikus foglalást, kapcsolatteremtési lehetőséget biztosít az érdeklődőkkel. Az űrlap beérkezése után, 24 órán belül felvesszük a kapcsolatot a Felhasználóval a megadott adatok alapján további egyeztetés céljából. A tanév során a szabad helyek függvényében tudunk becsatlakozási lehetőséget biztosítani új érdeklődőknek. 
· Részvételi díjak: A részvételi díjak a weboldalon érhetők el. 
· Jegy és bérletvásárlás: Felhasználó jegyet, vagy bérletet személyesen a helyszínen tud vásárolni. A jegy, vagy bérlet készpénzben vagy utalással fizethető ki. Utalás esetén a Szolgáltató minden esetben emailben küldi el a számlát a Felhasználó részére. Készpénzes fizetés esetén a számlaigényt előre kell jelezni. Szolgáltató kizárólag magánszemély részére állít ki számlát.
· Visszaváltás: A megvásárolt bérletek visszaváltására nincs lehetőség. A bérlet vásárlása után bármilyen okból fel nem használt alkalmakért a Szolgáltató nem vállal felelősséget, és azokat nem téríti vissza.
· Lemondási feltételek: Legkésőbb 6 órával, az időpont előtt köteles a Felhasználó a foglalást lemondani. Az óra lemondására telefonon, személyesen vagy üzenetben van lehetőség. Le nem mondott (vagy későn lemondott) jelentkezés esetén a jegy árát a legközelebbi alkalommal ki kell fizetni.
A Szolgáltatónak jogában áll a foglalkozást indoklás nélkül az időpontot megelőző 3 órában lemondani. Erről a Felhasználót a megadott kapcsolattartási információk (email, telefon) egyikén értesíti. 
· Egészségügyi állapot: A felhasználó köteles tájékoztatni a szolgáltatót bármilyen egészségügyi problémáról, amely befolyásolhatja az edzésben való részvételt. 
· Balesetvédelmi és felelősség: Az edzéseken való részvétel saját felelősségre történik. A Szolgáltató nem vállal felelősséget az esetleges sérülésekért vagy balesetekért.
· Adatvédelem: A Felhasználók személyes adatait a szolgáltató bizalmasan kezeli, és csak az edzésekkel kapcsolatban használja fel, az Adatvédelmi Szabályzatnak megfelelően.
· Házirend: A résztvevők kötelesek betartani a Szolgáltató által meghatározott Házirendet, amely részletezi a ruházatra és magatartásra vonatkozó szabályokat. A házirend az edzések helyszínén és a weboldalon érhető el.
· Szülői hozzájárulási nyilatkozat: Az ovis tornán való részvételhez Szülői Hozzájárulási Nyilatkozat kitöltése kötelező. Ezt a nyilatkozatot kinyomtatva és aláírva az első foglalkozás megkezdése előtt kell leadni a Szolgáltatónak. A Szülői Hozzájárulási Nyilatkozat a weboldalon érhető el.
2. Születésnapi bulik szervezése és lebonyolítása
A Szolgáltató születésnapi bulik szervezését és lebonyolítását kínálja gyerekek és felnőttek számára. A szolgáltatás igénybevételéhez az alábbiak szerint kell eljárni:
Megrendelés:
· Töltsd ki a megrendelőlapot a weboldalon, vagy vedd fel velünk a kapcsolatot a fittpontrabakoz@gmail.com e-mail címen.
· A megrendelés beküldése után 24 órán belül visszaigazoló e-mailt küldünk. Ha nem érkezik meg a visszaigazoló e-mail, kérjük lépj kapcsolatba velünk telefonon vagy e-mailben.
A honlapon beküldött megrendelőlap nem jelent automatikus foglalást, hanem kapcsolatteremtési lehetőséget biztosít.
Foglaló és fizetés:
· A megrendelés egyeztetése után számlát állítunk ki 15.000 HUF értékben, amely a foglalót jelenti.
· A foglalót készpénzben vagy utalással lehet megfizetni. A választott fizetési módnak megfelelően további információkat adunk.
· Amennyiben a foglaló 5 munkanapon belül nem érkezik be, a Szolgáltató fenntartja a jogot a foglalás törlésére.
· A foglaló mértéke jóváírásra kerül az esemény napján a végső részvételi díj elszámolásakor.
Lemondási feltételek:
· A születésnap térítésmentesen visszamondható az esemény időpontját megelőző 15 naptári napig. Ebben az esetben a foglaló visszajár.
· 15 naptári napon belüli lemondás esetén a foglaló értéke bánatdíjként fizetendő, azaz nem jár vissza a Felhasználónak.
Időpont módosítás:
· Az időpont módosítása az esemény előtt 15 naptári napig térítésmentesen lehetséges.
· 15 naptári napon belüli módosítás esetén új foglalóra lehet szükség, és az előző foglaló bánatdíjként kerül elszámolásra. 
Szolgáltatások és díjak:
· A születésnapi bulik részleteiről és az elérhető szolgáltatásokról a weboldalon található információk alapján lehet tájékozódni.
· A részvételi díjak és az egyéb szolgáltatások díjai szintén a weboldalon érhetők el.
Balesetvédelmi és felelősség: A születésnapi bulikon való részvétel saját felelősségre történik. A Szolgáltató nem vállal felelősséget az esetleges sérülésekért vagy balesetekért.
Torta behozatala és étkezéssel kapcsolatos felelősség:
· Amennyiben a Felhasználó szeretne tortát hozni az eseményre, köteles számlával vagy egyéb hiteles dokumentummal igazolni a torta származását.
· Számla hiánya esetén a Szolgáltató által biztosított nyilatkozatot kell kitölteni, amely a weboldalon a „Letölthető dokumentumok” menüpontban érhető el.
· A nyilatkozat kitöltése kötelező, és a résztvevők számára biztosítja, hogy a behozott torta megfelel az egészségügyi előírásoknak.
· A Szolgáltató nem vállal felelősséget a külső forrásból származó ételek vagy sütemények minőségéért, frissességéért vagy esetleges egészségügyi kockázataiért. A teljes felelősség az ételt behozó személyt terheli.
· A behozott tortával kapcsolatos szabályok betartása a Felhasználó felelőssége.
Felelősségvállalási nyilatkozat: 
· A születésnapi bulit igénylő szülő köteles kitölteni a Szolgáltató által biztosított felelősségvállalási nyilatkozatot, amely a weboldalon a „Letölthető dokumentumok” menüpontban érhető el.
· A nyilatkozat kitöltése nélkül az esemény nem tartható meg, és a Szolgáltató fenntartja a jogot a foglalás törlésére.
Adatvédelem: A Felhasználók személyes adatait a Szolgáltató bizalmasan kezeli, és csak a születésnapi bulikkal kapcsolatban használja fel, az Adatvédelmi Szabályzatnak megfelelően.
Házirend: A résztvevők kötelesek betartani a Szolgáltató által meghatározott Házirendet, amely részletezi a ruházatra és magatartásra vonatkozó szabályokat. A házirend a születésnapi bulik helyszínén és a weboldalon érhető el.
Szülői hozzájárulási nyilatkozat: A születésnapi bulikon való részvételhez, ha a résztvevők között gyermekek is vannak, a gyermekek részvétele a szülők felelősségére történik. A meghívó elfogadásával a szülők hozzájárulnak ahhoz, hogy gyermekük részt vegyen az eseményen, és elfogadják a Szolgáltató által meghatározott feltételeket. A Szolgáltató nem vállal felelősséget az esetleges sérülésekért vagy balesetekért.
Egyéb feltételek:
A Szolgáltató fenntartja a jogot az időpont módosítására, amennyiben a születésnap időpontját több mint 15 naptári nap választja el.

3. Táborok szervezése és lebonyolítása 
A Szolgáltató gyermekek és felnőttek számára szervez táborokat, amelyek célja a szabadidő aktív és tartalmas eltöltése. A táborok lehetnek többnaposak, vagy egynapos programok, a meghirdetett lehetőségek alapján.
A tábor pontos részletei (időpont, helyszín, programok, díjak stb.) a Szolgáltató hivatalos weboldalán kerülnek közzétételre.

Jelentkezés menete:
· A többnapos táborokra való jelentkezés a Szolgáltató által biztosított jelentkezési lap kitöltésével és annak visszajuttatásával történik.
· A jelentkezési lapot legkésőbb a foglaló befizetésének határidejéig kell benyújtani. A jelentkezési lap kitöltése nem minősül helyfoglalásnak, csak az első részlet (foglaló) megfizetésével válik érvényessé.
· Az egynapos táborok esetében a tábor díját egyösszegben, előre kell befizetni a megadott határidőig.
· A jelentkezési és fizetési határidők és dátumok minden tábor esetében az adott tábor részleteihez igazodva, aktuálisan kerülnek megadásra.
Foglaló és fizetés:
· A többnapos táborok esetében az első részlet (foglaló) összege 15.000 Ft/fő, amelyet a jelentkezési feltételek szerint kell megfizetni a meghirdetett határidőig.
· A fennmaradó összeget legkésőbb a tábor kezdése előtt 30 nappal kell megfizetni.
· Az egynapos táborok esetében a teljes tábori díjat előre, egyösszegben kell befizetni a jelentkezést követő határidőig.
· Amennyiben a foglaló vagy a teljes díj nem érkezik be a megadott határidőn belül, a Szolgáltató fenntartja a jogot a jelentkezés törlésére.
Részvételi feltételek:
· A törvényes képviselő/szülő köteles gondoskodni arról, hogy a tábor első napján 3 napnál nem régebbi szülői egészségügyi nyilatkozatot vagy orvosi igazolást nyújtson be a gyermek egészségi állapotáról.
· A törvényes képviselő/szülő tudomásul veszi, hogy a Szolgáltató nem vállalja az egyedi gondoskodást, illetve folyamatos felügyeletet igénylő gyermekek táboroztatását.
· A részvétel feltételeként a szülő elfogadja a tábori szabályokat és a SZÜLŐI HOZZÁJÁRULÓ NYILATKOZATBAN foglaltakat.
Lemondási feltételek:
· Lemondás a tábor kezdése előtt több mint 30 nappal: a teljes összeg 100%-a visszatérítésre kerül.
· Lemondás a tábor kezdése előtt több mint 15 nappal: a befizetett összeg 50%-a visszatérítésre kerül.
· Lemondás a tábor kezdése előtt 15 napon belül: a befizetett összeg nem téríthető vissza.
Módosítási feltételek:
· Betegség miatt történő lemondás esetén a Szolgáltató lehetőséget nyújthat a befizetett összeg felhasználására a tárgyévben meghirdetett más szolgáltatásokra.
· A módosítás kizárólag írásos értesítés esetén fogadható el, amelyhez csatolt, hiteles és jól olvasható orvosi igazolás szükséges.
A tábor törlése a Szolgáltató által:
· A Szolgáltató fenntartja a jogot a tábor lemondására (pl. kevés jelentkező esetén vagy egyéb indokból), amely esetben a szülők által befizetett összeg teljes mértékben visszatérítésre kerül.
4. Matematika oktatás 
A Szolgáltató matematika oktatási tevékenységet kínál általános iskola felső tagozatos és középiskolás diákok számára, jelenléti és/vagy online formában.
Az oktatás célja felzárkóztatás, felvételire való előkészítés, valamint érettségi felkészítés biztosítása.
A szolgáltatás pontos részletei (időpontok, helyszínek, díjak stb.) a Szolgáltató hivatalos weboldalán kerülnek közzétételre.
Az oktatást végző személyt az aktuális megállapodások alapján alkalmazza a Szolgáltató.
Jelentkezés menete és feltételei:
· A jelentkezés a Szolgáltató által biztosított jelentkezési lap kitöltésével és visszajuttatásával történik.
· A jelentkezés a részvételi díj, vagy annak első részlete megfizetésével válik érvényessé.
· A jelentkezési és fizetési határidők a konkrét oktatási programokhoz igazodva, aktuálisan kerülnek meghatározásra és közzétételre.
Szolgáltatások és foglalkozások:
· Évátismétlő csoportos foglalkozások: Általános iskola felső tagozatos diákok számára, heti rendszerességgel.
· Felvételi előkészítő csoportos foglalkozások: Nyolcadikos diákok számára, célzottan a középiskolai felvételire való felkészüléshez.
· Érettségi felkészítő csoportos foglalkozások: Középiskolás diákok számára, közép- és emelt szintű érettségire való felkészítéshez.
· Jelenléti és/vagy online matematika korrepetálás: Egyéni vagy kiscsoportos oktatás, helyszíni vagy online formában.
Fizetési feltételek:
· A csoportos foglalkozások díja havi rendszerességgel, előre fizetendő.
· Az egyéni foglalkozások díját legkésőbb 24 órával a foglalkozás megkezdése előtt kell megfizetni.
· Az egynapos vagy alkalmi programok díját előre, egyösszegben kell befizetni.
· A fizetési módokról (készpénz vagy átutalás) és határidőkről minden program esetében külön értesítést nyújt a Szolgáltató.
Lemondási feltételek:
· A csoportos foglalkozások díja lemondás esetén nem téríthető vissza.
· Egyéni foglalkozások esetében legfeljebb 24 órával az időpont előtt mondható le térítésmentesen. 24 órán belüli lemondás esetén a teljes díj felszámításra kerül.
· Rendkívüli helyzetek (pl. betegség) esetén a lemondást írásban kell jelezni, szükség esetén igazolással.
Felelősségi nyilatkozat:
· Az oktató szakmailag mindent megtesz a tanulók fejlődése érdekében, azonban a tanuló vizsgaeredményeiért vagy tanulmányi sikerességéért felelősséget nem vállal.
· Az online foglalkozások során a résztvevők gondoskodnak a szükséges technikai eszközökről és az internetkapcsolatról. Technikai problémák esetén a Szolgáltató pótfoglalkozást biztosít.
Adatvédelem:
· A Szolgáltató a jelentkezők személyes adatait kizárólag az oktatás megszervezéséhez és lebonyolításához használja fel, az Adatvédelmi Szabályzatban meghatározott módon.
Kapcsolattartás és tájékoztatás:
· A Szolgáltató honlapján és hivatalos elérhetőségein keresztül biztosítja az aktuális információkat a programokról, időpontokról és feltételekről.
· Az oktatást végző személy vagy alkalmazott jogi viszonyát a Szolgáltató biztosítja, a megállapodásoknak megfelelően.

5. Nyomtatható tartalmak
A Szolgáltató elektronikus formátumú nyomtatható tartalmakat kínál PDF formátumban, amelyeket a Felhasználók saját használatra nyomtathatnak ki. 
Az elérhető tartalmak közé tartoznak:
· Játékok (pl. kincskereső, bingó, párkereső feladatok).
· Tanulást segítő feladatlapok.
· Tematikus programtervek.
A tartalmak célja szórakoztató, oktatási vagy egyéb kreatív tevékenységek elősegítése.
Szolgáltatás nyújtása:
· Az online tartalmak megvásárlása a Szolgáltató hivatalos weboldalán történik.
· A vásárlási folyamatot követően a megvásárolt tartalmakat a Szolgáltató elektronikus úton, PDF formátumban juttatja el a Felhasználóhoz, a vásárlás során megadott email címre.
· A tartalomhoz való hozzáférés kizárólag a sikeres fizetés beérkezése után történik meg.
Felhasználási feltételek:
· A megvásárolt tartalmak kizárólag személyes, nem kereskedelmi célú felhasználásra használhatók.
· A tartalmak sokszorosítása, terjesztése, továbbértékesítése vagy átdolgozása a Szolgáltató írásos engedélye nélkül szigorúan tilos.
Fizetési feltételek:
· A nyomtatható tartalmak díja a weboldalon kerül feltüntetésre.
· A fizetés banki átutalással történik, a vásárlás véglegesítéséhez szükséges részleteket a Szolgáltató biztosítja.
· A fizetési határidők minden esetben az adott tartalomra vonatkozó leírásban kerülnek meghatározásra.
Lemondási és visszatérítési feltételek:
· Mivel a tartalmak digitális formátumban kerülnek átadásra, a vásárlás visszavonása és az összeg visszatérítése nem lehetséges.
· Technikai problémák esetén (pl. tartalom kézbesítési hiba) a Szolgáltató köteles pótlást biztosítani.
Minőségbiztosítás:
· A tartalmak nyomtatási minősége a Felhasználó által használt nyomtató beállításaitól és technikai adottságaitól függ.
· A Szolgáltató nem vállal felelősséget a színek nyomtatónként eltérő megjelenéséből vagy a nyomtatási minőség romlásából eredő esetleges problémákért.
Felelősségi nyilatkozat:
· A Szolgáltató nem vállal felelősséget a tartalmak nem rendeltetésszerű felhasználásáért.
· A Felhasználó köteles gondoskodni arról, hogy a tartalom kézbesítéséhez pontos email címet adjon meg.
6. Bérelhető játékok
A Szolgáltató különféle játékok bérbeadását kínálja, amelyek rendezvényeken, születésnapi bulikon, családi összejöveteleken vagy egyéb eseményeken használhatók fel.
Az elérhető játékok pontos listája, bérleti díjuk és feltételeik a Szolgáltató hivatalos weboldalán találhatók.
Bérlés menete:
· A játékok bérléséhez a Felhasználónak előzetes időpontfoglalást kell végeznie a Szolgáltató által megadott elérhetőségeken keresztül.
· A foglalás a bérleti díj előzetes megfizetésével válik érvényessé.
· A bérleti időszak és a játékok átvételének vagy kiszállításának pontos részletei előzetesen kerülnek egyeztetésre.
Fizetési feltételek:
· A játékok bérleti díja a weboldalon kerül feltüntetésre, amely előre, a bérlés kezdetéig fizetendő.
· A fizetés banki átutalással vagy készpénzes formában történhet a Szolgáltató által megadott feltételek szerint.
· A kaució összege (ha van ilyen) a játék átvételekor kerül letétbe, és a sértetlen visszaszolgáltatás esetén visszatérítésre kerül.


Használati feltételek:
· A Felhasználó köteles a bérelt játékokat rendeltetésszerűen használni, és gondoskodni azok épségéről.
· A játékok bármilyen módosítása, átalakítása vagy szándékos rongálása tilos.
· A Felhasználó felelősséget vállal a bérlet időtartama alatt keletkezett károkért, amelyeket köteles megtéríteni a Szolgáltatónak.
Átvétel és visszaszolgáltatás:
· A bérelt játékokat a megállapodás szerinti időpontban és helyszínen kell átvenni, illetve visszaszolgáltatni.
· Késedelmes visszaszolgáltatás esetén a Szolgáltató jogosult további bérleti díjat felszámolni.
· A visszaszolgáltatáskor a Szolgáltató ellenőrzi a játékok állapotát, és sérülés esetén értesíti a Felhasználót az ezzel kapcsolatos költségekről.
Lemondási feltételek:
· A bérlés lemondása legkésőbb 3 nappal a bérleti időszak kezdete előtt díjmentesen lehetséges.
· A 3 napon belüli lemondás esetén a bérleti díj 50%-a bánatdíjként kerül felszámításra.
· A bérlés megkezdése után történő lemondás esetén a bérleti díj teljes összege fizetendő.
Felelősségi nyilatkozat:
· A Szolgáltató nem vállal felelősséget a bérelt játékok helytelen vagy rendeltetésszerűtlen használatából eredő károkért vagy balesetekért.
· A bérelt játékok felhasználása kizárólag a Felhasználó felelősségére történik.
Adatvédelem:
· A Szolgáltató a bérléssel kapcsolatosan megadott személyes adatokat kizárólag a bérleti szerződés lebonyolítása érdekében kezeli, az Adatvédelmi Szabályzatban foglaltak szerint.
7. Privát edzőszoba szolgáltatás igénybevétele
A Szolgáltató privát edzőszoba használatát biztosítja előre foglalt időpontban, egyéni vagy páros edzés céljából.
Időpontfoglalás és részvétel:
· A privát edzőszoba kizárólag előre foglalt időpontban használható. 
· A foglalás a Wredo Online időpontfoglaló rendszerben történik. 
· A foglalás a szolgáltatás díjának megfizetésével válik érvényessé. 
· A Szolgáltató jogosult a foglalást indoklás nélkül módosítani vagy törölni, erről a Felhasználót a megadott elérhetőségeken értesíti.
Fizetési feltételek:
· A szolgáltatás díja alkalmi jeggyel vagy bérlettel fizethető. 
· A díj előre utalással fizethető meg. 
· Utalás esetén a Szolgáltató minden esetben e-mailben küldi el a számlát. 
· A bérletek érvényességi ideje a kiállítástól számított 60 nap. 
· A bérletek visszaváltására nincs lehetőség. 
· A foglalt időpont lemondása legkésőbb 24 órával a kezdés előtt lehetséges.
· Késői lemondás vagy meg nem jelenés esetén a szolgáltatás díja felszámításra kerül.
Használati feltételek:
· A privát edzőszoba használata saját felelősségre történik. 
· A Felhasználó köteles betartani a Házirendet (cserecipő használata, tisztaság, eszközök rendeltetésszerű használata). 
· A videós edzésprogramok használata opcionális, saját tempóban végezhető. 
· A Felhasználó köteles az eszközöket használat után a kijelölt helyre visszatenni. 
· A Felhasználó felelősséget vállal az általa okozott károkért, amelyeket köteles megtéríteni.
Egészségügyi állapot és felelősség:
· A Felhasználó kijelenti, hogy egészségi állapota lehetővé teszi a fizikai terhelést. 
· A Szolgáltató nem vállal felelősséget a nem megfelelő eszközhasználatból, figyelmetlenségből vagy egészségügyi állapotból eredő sérülésekért. 
· A Felhasználó köteles körültekintően és biztonságosan használni az eszközöket.
Gyermek jelenléte:
· Gyermek a privát edzőszobában csak szülői felügyelettel tartózkodhat. 
· A gyermek által okozott károkért a szülő felel. 
· A Szolgáltató nem vállal felelősséget a gyermek felügyeletéért.
Felelősségvállalási nyilatkozat:
· A privát edzőszoba első használata előtt a Felhasználó köteles kitölteni a Szolgáltató által biztosított felelősségvállalási nyilatkozatot. 
· A nyilatkozat kitöltése nélkül a szolgáltatás nem vehető igénybe.
Adatvédelem:
A Szolgáltató a privát edzőszobával kapcsolatos személyes adatokat kizárólag a foglalás, fizetés és kapcsolattartás céljából kezeli, az Adatvédelmi Szabályzatban foglaltak szerint.

IV. Záró rendelkezések
Záró rendelkezések
1. Hatálybalépés:
· Jelen Általános Szerződési Feltételek a közzététel napjától lépnek hatályba, és határozatlan ideig érvényesek.
2. Módosítás joga:
· A Szolgáltató fenntartja a jogot az ÁSZF egyoldalú módosítására. A módosítások a honlapon történő közzététellel válnak hatályossá.
3. Vitás kérdések:
· A jelen ÁSZF-ből eredő vagy azzal kapcsolatos vitás kérdéseket a felek elsősorban egyeztetés útján próbálják rendezni. Amennyiben ez nem vezet eredményre, a jogvita eldöntésére a Szolgáltató székhelye szerinti illetékes bíróság jogosult.
4. Részleges érvénytelenség:
· Amennyiben jelen ÁSZF bármely pontja érvénytelenné vagy végrehajthatatlanná válik, az nem érinti az ÁSZF további rendelkezéseinek érvényességét és alkalmazhatóságát.
5. Kapcsolatfelvétel:
· A Szolgáltató elérhetőségei, ahol a Felhasználó kérdéseivel vagy problémáival kapcsolatba léphet: fittipaldienese@gmail.com





